als_Latn dik_Latn sag_Latn
aSport – Shqipëria e nis mbarë Evropianin e Peshëngritjes. Ky turne ka nisur prej ditës së djeshme në Tiranë, ku në pallatin e sportit “Asllan Rusi” garuan edhe dy peshëngritësit e parë nga ekipi ynë kombëtar. Në kategorinë 56 kg, ekipi shqiptar u përfaqësua nga dy peshëngritës të perspektivës, që shënuan rezultate të kënaqshme, duke mos zhgënjyer.
Anxhelo Shabani u ngjit i pari në pedanë, duke ngritur fillimisht 80 kg në stilin e shkëputjes, ndërsa në dy provat e tjera ai arriti të ngrejë respektivisht 90 dhe 95 kg. Në stilin e shtytjes Shabani realizoi me sukses dy provat e para duke ngritur 100 dhe 105 kg, ndërsa në të tretën
nuk arriti dot që të ngrinte 111 kg. Sportisti i dytë në garë, Arbër Çerçizi, në stilin e shkëputjes, ngriti 90 kg që në provën e parë dhe 100 kg në të dytën. Por ai dështoi në provën e fundit ku pretendoi të ngrinte 108 kg. Në stilin e shkëputjes Çerçizi i kaloi me sukses dy provat e para. Ai
ngriti fillimisht 110 dhe më pas 117 kg, por e pati të pamundur të ngrinte me sukses në provën e tretë 125 kg.
Anxhelo Shabani e mbylli garën në dy-garësh duke ngritur 200 kg, ndërsa peshëngritësi tjetër Arbër Çerçizi ngriti 217 kg. Ndonëse nuk pretendonin për medalje, ata dhanë rezultate që mund të ndihmojnë në fund ekipin tonë për t’u pozicionuar sa më mirë. Trajneri i ekipit kombëtar shqiptar, Ilir Çela tha pas garave të para të peshëngritësve se Shqipëria pretendon tre vendet e para, në rang ekipor. – “Shabani dhe Çerçizi shënuan rezultatet me shumë vlera në renditjen ekipore, ndërkohë që presim më tepër nga sportistët e tjerë.”
You must be logged in to post a comment Login
als_Latn als_Latn als_Latn als_Latn als_Latn eng_Latn